Bebola bijan

Bebola bijan, kuih bom bijan atau Ellu Urindaihttps://rakskitchen.net/ellu-urundai-recipe-sesame-jaggery-ladoo/ dalam Bahasa Tamil atau  jian dui dalam bahasa cina ialah sejenis kuih yang popular di Tamil Nadu, India , Malaysia dan Indonesia. 

Bebola bijan ini diperbuat dari tepung gandum ataupun tepung pulut yang digoreng atau direbus dan permukaannya ditaburi/dibalur dengan biji bijan. Terdapat bermacam-macam variasi, yang paling dikenal ialah bebola bijan yang diperbuat dari tepung pulut dan di dalamnya diisi serbuk kacang hijau. Variasi lain hanya dibuat dari tepung gandum dan diberi warna pada permukaannya seperti putih, merah, atau hijau yang dikenal sebagai bebola bijan gandum. Terdapat juga kuih bom yang dibuat menggunakan bijan hitam.

 Bebola bijan di pelbagai negara 
India
Di India, ia dikenali sebagai Ellu Urandai, dan merupakan sebahagian daripada masakan traditional Tamilhttps://www.padhuskitchen.com/2011/02/sesame-seed-balls-tilgul-ellu-urundai.html

 Malaysia 
Di Malaysia, bebola bijan juga disebut sebagai kuih bom. Kuih bom biasanya dibuat daripada tepung gandum dan berinti parutan kelapa manis atau kacang. Kuih bom itu juga disalut dengan bijan sebelum digoreng dengan minyak masak menggunakan api sederhana perlahan sehingga ia kekuningan dan diangkat, sedia untuk dihidangkan. 

Kuih bom digelar sedemikian kerana bentuknya yang bulat agak besar, dengan inti kelapa di dalamnya. Ia menyerupai kuih buah rotan tetapi bersaiz lebih besar dan memiliki inti kelapa manis di dalamnya. 

 Indonesia 
Di Indonesia, bebola bijan yang dikenali sebagai onde-onde adalah berbentuk bulat, berwarna coklat dan bersalut bijan. Di dalamnya terdapat serbuk kacang hijau atau pulut hitam. Manakala di kawasan Padang, onde-ondenya disajikan dalam bentuk bulat, berwarna hijau, kenyal, ditaburi kelapa, dan di dalamnya terdapat gula merah cair.

 Vietnam 
Di Vietnam, makanan ini dikenal sebagai bánh cam di Vietnam Selatan dan bánh rán di Vietnam Utara. Bánh rán diberi pengharum bunga melati. Isinya biasanya lebih kering dari bebola bijan pada umumnya berupa pasta kacang hijau manis.Bánh Rán/Bánh Cam (Fried Glutinous Rice Balls), Playing with My Food Selain itu, boleh juga diisi dengan daging cincang, bihun dan ubi, kulat, dan pelbagai bahan makan khas Vietnam lainnya. 

 Rujukan 

 Pautan Luar 



Kategori:Masakan Cina
Kategori:Rencana yang mengandungi teks bahasa Cina

 Lihat juga 

Bom
Bom
Ellu Urindai
Ellu Urindai
Ellu Urindai
Ellu Urindai
Ellu Urindai